Újabb pert vesztett a TV2, melynek Tények című hírműsora több más kormányközeli sajtótermékhez hasonlóan azt állította a 2018-as választási kampányban, hogy a Jobbikot is pénzelte a jelenleg a DK színeiben politizáló Czeglédy Csaba.

A Fővárosi Ítélőtábla azonban a Jobbik által indított per végén, jogerős ítéletében kimondta, hogy a TV2 Tények teljes mértékben valótlanságot terjesztett.

A TV2-t elmarasztaló ítéletről a Jobbik sajtóosztálya adott tájékoztatást. A közleményben, ahol a TV2-t propagandacsatornaként emlegetik, a párt közölte, hogy az ítélet alapján a perköltségen kívül félmillió forint sérelemdíj megfizetésére is kötelezték a TV2-t.

A TV2 ezek szerint álhírt tartalmazó 2018. március 31-i riportja egyébként még most is elérhető a csatorna weboldalán.

További hírek találhatók a Media1.hu-n.